Predsjednica Kolinda Grabar Kitarović komentirala je nabavu borbenih zrakoplova na marginama konferencije Hanza Medije "Ususret novoj energetskoj strategiji".

Grabar Kitarović naznačila je da ona i njen ured nisu sudjelovali u nabavi te je prepustila Ministarstvu obrane da u Saboru objasni zašto kupnja 12 izraelskih F-16 Barak zrakoplova nije realizirana.

- Nemam tome što dodati. Prepuštam Ministarstvu obrane da u okviru interpelacije rasprave u Saboru objasni sve tehničke detalje. Niti ja niti Ured predsjednice nismo sudjelovali u tome - rekla je Predsjednica Republike.

Na pitanje novinara je li Hrvatska na gubitku zbog propalog posla s Izraelcima, predsjednica je odgovorila:

- Treba sve lekcije sagledati, pogreške koje su učinjene. Vodite računa da osim vremena, koje jest dragocjeno, nije izgubljeno ništa, pogotovo nije izgubljen međunarodni ugled Hrvatske.